b"\n_START_ARTICLE_\nAvi\xc3\xb3 de negocis\n_START_PARAGRAPH_\nUn avi\xc3\xb3 de negocis, jet privat o avi\xc3\xb3 privat (en angl\xc3\xa8s: business jet) \xc3\xa9s un terme que descriu un avi\xc3\xb3 de reacci\xc3\xb3, generalment de grand\xc3\xa0ria redu\xc3\xafda, dissenyat per al transport de grups d'empresaris o individus rics. Les empreses que construeixen, venen, compren i lloguen aquestes aeronaus tendeixen a utilitzar els termes m\xc3\xa9s formals com ara avi\xc3\xb3 corporatiu, avi\xc3\xb3 executiu o transport VIP._NEWLINE_Els reactors de negocis tamb\xc3\xa9 poden ser adaptats per a missions especials, com ara trasllats m\xc3\xa8dics, tasques de reconeixement, guerra electr\xc3\xb2nica, patrulla mar\xc3\xadtima, etc. En aquests casos solen operar contractats per organismes p\xc3\xbablics, governs o forces armades.\n_START_SECTION_\nClasses\n_START_PARAGRAPH_\nLa ind\xc3\xbastria dels avions privats agrupa els reactors en cinc classes segons la seva grand\xc3\xa0ria:"